Näyttävät aivan kuin valtavilta puhelinkopeilta: Mitä ihmeen pömpeleitä on Tampereen yliopiston edustalla?

Tampereen yliopiston päärakennuksen edustalle Kalevantiellä on ilmestynyt riviin isoja pömpeleitä, jotka kiinnittävät ohikulkijan huomion. Pömpelit ovat noin neljän metrin korkuisia ja ne on sijoitettu tasaisin välein koko julkisivun mitalle. Mistä on kysymys, viestintäpäällikkö Pirjo Achté ? – Ne liittyvät semmoiseen taideteokseen, joka paljastetaan täällä yliopistolla ensi viikolla 20. joulukuuta kello 15 alkavassa Valon juhlassa. Millainen teos paljastetaan? – Se on Tampereella asuvan taiteilija Charles Sandisonin teos ja se tulee esille yliopiston edustalle. Mikä on Valon juhla? – Se on nykymuotoisen Tampereen yliopiston ja rehtori Liisa Laakson rehtorikauden päättäjäistilaisuus. Juhlassa paljastetaan taiteilija Elina Brotheruksen Laaksosta tekemä muotokuva.